मसेल

मसेल (अंग्रेजी:Masel),  नेपा:या गण्डकी अञ्चलया गोर्खा जिल्लाया छगु  गाँ विकास समिति  खः। थ्व थासय् ९५२ खा छेँ दु।

जनसंख्या
नेपाया सन् २००१या जनगणना कथं मसेलया जनसंख्या ४४०८ दु। थुकिली मिजं ४४%, व मिसा ५६% दु।

गाँ
निमेल गाउँ
थ्व गां मसेल गाविसया क्षेत्र ल्या १य् ला। थ्व गाँम्य् ब्रामण, क्षेत्री व मियाँतेगु बसोबास दु। थ्व गाँ दूगु फाँटया जवय्‌ ताल
खुसि दु। अथे हे देपाय् मसेल खुसि व न्ह्यःने दंराउदी खुसि दु। थन्यागु भूगोल दूगुलिं थ्व गाम्य्‌ न्ह्याबिलें ल दयाच्वनि। ल पर्याप्त मात्राय् दूगुलिं थ्व फांटय् दच्छिया स्वकः बाली बुइकेछिं। थ्व गाम्य्‌ २०-२२ खा छेँ दु। थनया आपालं मनु बुँज्याय् आश्रित दु व चिधंगु बनेज्या नं यायेगु या।  
गाँया आपालं मिजंत गाँस्वया पिने नेपाया दुने वा पिने ज्याया निंतिं वनिगु या। अथे जुगुलिं गामे आपालं बुराबुरी, मिसा व मस्त जक्क दै। थ्व गाँम्ये कच्चि सतक दु। थ्व यो सतकय् छुं मोटर सं गुकिलिं मसेलया मेमेगु थाय्‌,ताकुकोट, पन्द्रुङ्ग आदि गा.बि.स.या मनुतेसं आवतजावत याइगु या। निमेल फाँटया जवय् लागू जराड्ग वा तालखोला दराउदीइ ल्वाकज्याइगु दोभान नाँजा। थ्व थाय् सीम्ह उइगु घाट नं ख। थ्व घाटयात धर्मावती घाट धाइगु या। थ्व घाटय् स्वन्ति धुंका ठुलो एकादशीया सनिलय् जात्रा जुइगु या। जात्राय् थीथी थासं स्वाँया डोली हैगु या। चच्छि  महादिप छ्वेकिगु या व थीथी कथंया प्याखँ व मनोरञ्जन यायेगु या। सुथय् तीर्थालुतेगु भेला जुइ व खुसिइ मो ल्हुया ग्रहदशा चाना योगीतयेत शिदादान याइ। कन्यातयेत सिन्ह तिकिगु या। किंवदन्ति कथं थ्व खुनु थन मो ल्हुया दानदक्षिणा याःसा पाप नष्ट जुया मोक्ष प्राप्ती जुइ। ऐतिहासिक कालय् द्रव्य शाहया माँ सत्यवतीं नं मोक्षप्राप्तीया निंतिं थ्व हे थासय् ठुलो एकादशी खुनु स्नान यानादिल। अथे हे थ्व थासय् बैशाख 
संक्रान्ति खुनु श्रद्दालुतयेगु भीड जुइ। किंवदन्ति कथं थ्व खुनु थ्व थासय् मोल्हुया दानदक्षिणा याःसा दच्छि तक्क दुःखकष्ट दैमखु।

लिधंसा

Category:गोरखा जिल्ला